
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1389 


29 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του δη¬ 
μοτικού Νομικού προσώπου Δημοτικός Παιδικός 


Σταθμός Πύργου Γαργαλιάνων (άρθρο 12 Ν. 

2880/2001). 1 

Έγκριση Οργανισμού Εσωτερικής Υπηρεσίας του δη¬ 
μοτικού Νομικού προσώπου Δημοτικός Παιδικός 
Σταθμός Κυπαρισσίας (άρθρο 12 Ν. 2880/2001)... 2 

Σύσταση στο Δήμο Κρανιδίου του Νομού Αργολίδας 
Δημοτικής Επιχείρησης με την επωνυμία «Δημοτική 
Επιχείρηση Σφαγείων Κρανιδίου». 3 


ΑΠΟΦΑΣΕΙ Σ 

Αριθ. 11483 (1) 

Έγκριση Οργανισμού Εσωτερικής Υπηρεσίας του δημο¬ 
τικού Νομικού προσώπου Δημοτικός Παιδικός Σταθ¬ 
μός Πύργου Γαργαλιάνων (άρθρο 12 Ν. 2880/2001). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ’ του Ν. 2503/97, περί 
οργανισμών εσωτερικής υπηρεσίας και συγκρότησης 
υπηρεσιών, των ΟΤΑ Α' βαθμού, των δημοτικών και κοινο¬ 
τικών νομικών προσώπων, κ.λπ. 

2. Τις διατάξεις του άρθρου 12 του Ν. 2880/2001 (ΦΕΚ 
9/τ. Α730.1.2001) «Πρόγραμμα Πολιτεία για την μεταρ¬ 
ρύθμιση και τον εκσυγχρονισμό της Δημόσιας Διοίκησης 
και άλλες διατάξεις». 

3. Το γεγονός ότι στον δήμο Γαργαλιάνων λειτουργεί 
δημοτικό νομικό πρόσωπο με την επωνυμία «Δημοτικός 
Παιδικός Σταθμός Πύργου Γαργαλιάνων». 

4. Την 34329/22.12.2001 Εγκύ κλιο του ΥΠ ΕΣΔΔΑ με την 
οποία διαβιβάστηκε σχέδιο Ο.Ε.Υ. των Δημοτικών και Κοι¬ 
νοτικών Παιδικών και Βρεφονηπιακών Σταθμών. 

5. Το γεγονός ότι στις περιπτώσεις στις οποίες ο νόμος 
παρέχει το δικαίωμα της έγκρισης στηνεποπτεύουσα αρ¬ 


χή, όπως ενπροκειμένω, η διοίκηση οφείλει να ελέγξειτην 
πράξη το πρώτον από πλευράς νομιμότητας και εν συνε¬ 
χεία να προχωρήσει στον έλεγχο σκοπιμότητας, κατά τον 
οποίο κρίνει δύναται να μην εγκρίνει το μέρος εκείνο της 
πράξης το οποίο κρίνει άσκοπο, διατυπώνοντας όμως αι¬ 
τιολογημένη άποψη. 

6. Την 5/2002 απόφαση του Διοικητικού Συμβουλίου του 
δημοτικού νομικού προσώπου «Δημοτικός Παιδικός 
Σταθμός Πύργου Γαργαλιάνων» με την οποία ψηφίστηκε 
ο Ο.Ε.Υ. αυτού. 

7. Την 185/2002 Δημοτικού Συμβουλίου Γαργαλιάνων 
με την οποία εγκρίνεται η ανωτέρω απόφαση του Διοικη¬ 
τικού Συμβουλίου. 

8. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, που διατυπώθηκε στο 
Πρακτικό Νο 4/23.7.2003(Θέμα 3ο). 

9. Την 7092/97 απόφαση του Γ.Γ.Π.Π. περί άσκησης αρ¬ 
μοδιοτήτων κατ' εντολή (ΦΕΚ 551/τ. Β73.6.98), αποφασί¬ 
ζουμε: 

Εγκρίνουμε την 5/2002 απόφαση του Δ.Σ. του δημοτι¬ 
κού νομικού προσώπου «Δημοτικός Παιδικός Πύργου 
Γ αργαλιάνων» με την οποία ψηφίστηκε ο Ο.Ε.Υ. αυτού, ως 
εξής: 

Άρθρο Ιο 

ΔΙΟΙΚΗΣΗ 

Όλες οι υπηρεσίες τελούν υπό την ανώτατη διοίκηση 
του Προέδρου του Διοικητικού Συμβουλίου του Νομικού 
Προσώπου και το προσωπικό του υπό τις εντολές του, 
εφαρμοζομένων ανάλογα των διατάξεων του Δημοτικού 
και Κοινοτικού Κώδικα και του Κώδικα των Δημοτικών και 
Κοινοτικών υπαλλήλων. 

Άρθρο 2ο 

ΣΥΓΚΡΟΤΗΣΗ ΥΠΗΡΕΣΙΩΝ 

Οι υπηρεσίες του Δημοτικού Νομικού Προσώπου συ¬ 
γκροτούνται από ένα Τμήμα το οποίο απαρτίζουν τα πα¬ 
ρακάτω γραφεία: 

Α) Γ ραφείο Π ροσχολικής Αγωγής 

Β) Γ ραφείο Διοικητικού - Οικονομικού. 

Άρθρο 3ο 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Το μόνιμο προσωπικό του Δημοτικού Νομικού Προσώ¬ 
που υπάγεται στις διατάξεις του πρώτου μέρους του Ν. 

1188/81 «Περί κυρώσεωςτου Κώδικα Καταστάσεως Προ¬ 
σωπικού Οργανισμών Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
ΠΕ,ΤΕ,ΔΕ και ΥΕ. 

Άρθρο 4ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η Οργανική σύνθεση και διαβάθμιση των θέσεων του 
προσωπικού του Νομικού Προσώπου κατά κατηγορία και 
κλάδο είναι σύμφωνα με τα Π.Δ. 37α/87, 22/90, 50/01 και 
ορίζονται ως εξής: 

ΤΑΚΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ Π.Ε. 

Μια (1) θέση κλάδου ΠΕ Νηπιαγωγών με βαθμό Δ' - Α'. 

ΚΑΤΗΓΟΡΙΑ ΤΕ 

Μια (1) θέση κλάδου ΤΕ9 Βρεφονηπιοκομίας με βαθμό 
Δ'- Α'. 

ΚΑΤΗΓΟΡΙΑ ΔΕ 

Μία (1) θέση κλάδου ΔΕΙ Διοικητικού-Γραμματέων με 
βαθμό Δ'-Ά. 

Μία (1) θέση κλάδου ΔΕ8 Βοηθών Βρεφοκόμων-Παιδο- 
κόμων με βαθμό Δ'-Α'. 

Μια (1) θέση κλάδου ΔΕ32 Μαγείρων, με βαθμό Δ'- Α'. 

ΚΑΤΗΓΟΡΙΑ ΥΕ 

Μία (1) θέση κλάδου ΥΕ16 Προσωπικού Καθαριότητας - 
βοηθητικών εργασιών με βαθμό Ε'-Β'. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ©ΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
ΤΑΚΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΤΕ 

Μία (1) θέση κλάδου ΤΕ Βρεφονηπιοκόμων με βαθμό Δ'- 
Ά. 

ΚΑΤΗΓΟΡΙΑ ΥΕ 

Μία (1) θέση κλάδου ΥΕ14 (Βοηθητικού προσωπικού) 
Μαγείρων με βαθμό Ε'-Β'. 

Η θέση ΤΕ Βρεφονηπιοκόμων (προσωρινός) καταργεί- 
ται με την οιανδήποτε αποχώρηση της υπαλλήλου. 

Η θέση κλάδου ΥΕ 14 Μαγείρων (προσωρινός) καταρ- 
γείται με την οιανδήποτε αποχώρηση της υπαλλήλου . 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ (αρ. 5, παρ. 2, Ν. 
410/1988) 

ΚΑΤΗΓΟΡΙΑ ΥΕ 

Μια (1) καθαρίστρια 

ΕΠΟΧΙΑΚΟ ΠΡΟΣΩΠΙΚΟ 

Δύο (2) θέσεις διαφόρων ειδικοτήτων των κατηγοριών 
ΠΕ, ΤΕ, ΔΕ και ΥΕ, οι οποίες δεν μπορούν να προσδιορι- 
σθούν σήμερα, το προσωπικό αυτό θα προσλαμβάνεται 
σύμφωνα με τις εκάστοτε ανάγκες του Νομικού Προσώ¬ 
που και σύμφωνα με τις ισχύουσες κάθε φορά διατάξεις. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

Με σύμβαση έργου θα μπορούν να προσλαμβάνονται 
ορισμένες κατηγορίες Επιστημόνων-Συνεργατών (π.χ. 
Παιδίατρος, Ψυχολόγος, Κοινωνικός Λειτουργός, Ειδικοί 
Δάσκαλοι κ.λπ.), σύμφωνα με τις ανάγκες του Νομικού 
Προσώπου και σύμφωνα με τις ισχύουσες κάθε φορά δια¬ 
τάξεις. 

Άρθρο 5ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Παρίσταται στις συνεδριάσειςτου Δ.Σ. ως εισηγητής, 
εισηγείταιτα θέματα της ημερήσιας διάταξης που καταρ¬ 


τίζεται από τον Πρόεδρο του Δ.Σ. και εκφέρει γνώμη γι’ 
αυτά η οποία καταχωρείται στα πρακτικά της συνεδρία¬ 
σης. 

2. Φροντίζει για την πιστή εφαρμογή της κείμενης νομο¬ 
θεσίας του Κανονισμού Λειτουργίας του Νομικού Προ¬ 
σώπου, των εγκυκλίων και οδηγιών του Δήμου και για την 
πιστή εκτέλεση των αποφάσεων του Δ.Σ. 

3. Προϊσταται όλων των υπαλλήλων του Νομικού Προ¬ 
σώπου ασκώντας όλες τις αρμοδιότητες που ορίζονται 
από τις κείμενες διατάξεις, παρακολουθεί και συντονίζει 
το έργο τους ανάλογα με τις ανάγκες που παρουσιάζο¬ 
νται κάθε φορά. 

4. Τηρεί την εμπιστευτική αλληλογραφία του Νομικού 
Προσώπου καθώς επίσης και την υπόλοιπη αλληλογρα¬ 
φία αυτού, εφόσον για την τελευταία αυτή περίπτωση δεν 
υπηρετεί υπάλληλος του κλάδου Διοικητικού-Λογιστικού 
ή υπηρετεί αλλά απουσιάζει ή κωλύεται, υπογράφει δετά 
έγγραφα εκείνα με τα οποία έχει εξουσιοδοτηθεί από το 
Διοικητικό Συμβούλιο. 

5. Τηρεί την σφραγίδα του Νομικού Προσώπου και το 
αρχείο της εμπιστευτικής αλληλογραφίας αυτού. 

6. Κρατείτο κλειδιά του Σταθμού του Νομικού Προσώ¬ 
που τα οποία παραδίδει στους άλλους υπαλλήλους όταν 
απουσιάζει ή παρίσταται ανάγκη. 

7. Αναπληρώνει τους άλλους υπαλλήλους (Βρεφονη¬ 
πιοκόμους) όταν αυτοί απουσιάζουν ή κωλύονται. 

8. Φροντίζει για την υγιεινή κατάσταση των παιδιών σύμ¬ 
φωνα με τις οδηγίες κάθε φορά των γιατρών. 

9. Συνεργάζεται με τον υπάλληλο του Διοικητικού-Λογι- 
στικού και το Δ.Σ. για την κατάρτιση του ετήσιου προϋπο¬ 
λογισμού εσόδων και εξόδωντου Νομικού Προσώπου και 
του απολογισμού και ισολογισμού τούτου. 

10. Επιμελείται για τον εφοδιασμό του Νομικού Προσώ¬ 
που, που πραγματοποιείται από τους υπαλλήλους του 
κλάδου Διοικητικού-Οικονομικού όσον αφορά τα ανα¬ 
γκαία τρόφιμα και λοιπά είδη και υλικά, καθώς και την κα¬ 
λή φύλαξη, συντήρηση και διάθεση αυτών. 

11. Υπογράφει ή συνυπογράφει με τον υπεύθυνο δια¬ 
χειριστή τα δελτία εισαγωγής. 

12. Υπογράφει τις μισθοδοτικές καταστάσεις οι οποίες 
συντάσσονται από τον υπάλληλο κλάδου Διοικητικού-Οι- 
κονομικού όταν αυτός υπηρετεί. 

13. Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος του κλάδου Διοι- 
κητικού-Οικονομικού όταν αυτός υπηρετεί. 

14. Ασκεί όλα τα καθήκοντα του υπαλλήλου του κλάδου 
Διοικητικού-Οικονομικού όταν αυτός δεν υπηρετεί, απου¬ 
σιάζει ή κωλύεται και εκτελεί κάθε άλλη Διοικητική -Παι¬ 
δαγωγική εργασία όταν παραστεί ανάγκη. 

Άρθρο 6ο 

ΛΟΙΠΟ ΠΡΟΣΩΠΙΚΟ 

ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ-ΝΗΠΙΑΓΩΓΩΝ 

1. Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικία τους. 

2. Εισηγούνται στον Προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές . 

3. Επιβλέπουν την υγιεινή, την καθαριότητα τον αερι¬ 
σμό, την τακτοποίηση επίπλων και την θερμοκρασία των 
αιθουσών τους. 

4. Καταχωρούν και υπογράφουν καθημερινά την διδα- 
χθείσα ύλη. 

5. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
αντικείμενο ή υλικό που θα τους διατεθεί. 

6. Παρακολουθούν την διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρου και προσωπικού καθαριότητας. 

7. Φροντίζουν τα παιδιά την ώρα του φαγητού και για 
την ανάπαυσή τους. 

8. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών του τμήματος. 

9. Βοηθούν τον Προϊστάμενο όταν απουσιάζει ο διαχει¬ 
ριστής στην διαχειριστική εργασία. 

10. Εκτελούν κάθε εργασία σε έκτακτη ανάγκη με υπό¬ 
δειξη του προϊσταμένου του Τμήματος. 

ΚΑΘΗΚΟΝΤΑ ΒΟΗΘΩΝ ΒΡΕΦΟΝΗΠΙΟΚΟΜΩΝ - 
ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και την 
αποχώρηση από τον σταθμό. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης, την ώρα του 
παιχνιδιού στην αυλή καιπάντα με τις υποδείξειςτων βρε¬ 
φονηπιοκόμων. 

4. Εξυπηρετούν τα νήπια στην τουαλέτα την στιγμή του 
πλυσίματος, και τα βοηθούν στο ντύσιμο. 

5. Βοηθούντα νήπια την ώρα της προετοιμασίας για φα¬ 
γητό (πλύσιμο-ποδιές κ.λπ.). 

6. Εκτελούν κάθε παιδαγωγική εργασία που τους ανατί¬ 
θεται από τους Βρεφονηπιοκόμους. 

ΚΑΘΗΚΟΝΤΑ ΜΑΓΕΙΡΑ 

1. Παραλαμβάνει από τον διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο και πο¬ 
σότητα που ισχύουν κάθε φορά. 

3. Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα συντήρηση, σωστή χρήση και φύλαξη των 
μαγειρικών σκευών και λοιπών ειδών εστίασης καθώς και 
για την υγιεινή κατάσταση των χώρων του μαγειρείου. 

4. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στους κατάλλη¬ 
λους χώρους αποθήκευσης και είναι υπεύθυνος για την κα¬ 
θαριότητα και τάξη των χώρων αποθήκευσης αυτών. 

ΚΑΘΗΚΟΝΤΑ ΠΡΟΣΩΠΙΚΟΥ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων αυτού. 

2. Είναι αποκλειστικά υπόλογοι για το γενικό ιματισμό 
του Νομικού Προσώπου που παραλαμβάνουν από τον Δι¬ 
οικητικό υπάλληλο εκτός από αυτόν που χρησιμοποιείται 
από το παιδαγωγικό προσωπικό και είναι υποχρεωμένο, 
για την καλή συντήρηση, καθαριότητα, φύλαξη, είναι δε 
υπόλογοι για την απώλεια ή την καταστροφή αυτού. 

3. Βοηθούν το μάγειρα στην προετοιμασία του φαγη¬ 
τού. 


4. Φροντίζουν για την διανομή του φαγητού, και παρα¬ 
βρίσκονται στην τραπεζαρία κατά την ώρα του φαγητού 
βοηθούντα νήπια καθ’ όλη την διάρκεια του φαγητού. 

5. Φροντίζουν μετά το τέλος του φαγητού για την καθα¬ 
ριότητα των νηπίων. 

6. Φροντίζουν για την καθαριότητα του εσωτερικού χώ¬ 
ρου του κτιρίου του Παιδικού Σταθμού κατά την διάρκεια 
λειτουργίας του. 

7. Βοηθούντα νήπια κατά την προετοιμασία ανάπαυσης 
τους καθώς και την προετοιμασία. 

8. Σε περίπτωση ασθένειας ή κωλύματος ή σε περίπτω¬ 
ση που δεν υπηρετεί μάγειρας, εκτελούν τα καθήκοντα 
αυτά μετά από υπόδειξη του Προϊσταμένου του Τμήμα¬ 
τος σε συνεργασία με τον Πρόεδρο του Δ.Σ. 

9. Καθαρίζουντα παιδιά στηντουαλέτα, τα αλλάζουν αν 
λερωθούν ή κάνουν εμετό. 

10. Εκτελούν κάθε άλλη βοηθητική εργασία με υπόδει¬ 
ξη του Προϊσταμένου τους. 

ΚΑΘΗΚΟΝΤΑ ΥΠΑΛΛΗΛΟΥ 
ΚΛΑΔΟΥ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1. Εκτελεί χρέη γραμματέα στο Διοικητικό Συμβούλιο 
και καταχωρεί τις αποφάσεις που λαμβάνονται από αυτό. 

2. Είναι υπεύθυνος για την προμήθεια των τροφίμων, 
των ειδών καθαριότητας και για όλα τα είδη που εισέρχο¬ 
νται στο Σταθμό καθώς και για την φύλαξη τους και σωστή 
εξαγωγή τους, όπως για τον καθορισμό των ποσοτήτων. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Νομικού Προσώπου. 

4. Εκδίδει και υπογράφει με τον Πρόεδρο και τον ελε¬ 
γκτή όλα τα έσοδα και τα έξοδα του Νομικού Προσώπου. 

5. Εκδίδει και υπογράφει με τον Προϊστάμενο του Τμή¬ 
ματος τα δελτία εξαγωγής υλικού καθημερινώς . 

6. Εκδίδει και υπογράφει με τον Μάγειρα τα δελτία εξα¬ 
γωγής υλικού καθημερινώς. 

7. Συντάσσει τις μισθολογικές καταστάσεις του προσω¬ 
πικού και είναι υπεύθυνος για την τακτοποίηση των μι- 
σθολογικών αυξήσεων και διαφόρωντου προσωπικού και 
την πληρωμή αυτού. 

8. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή εξαχθεί από το Νομικό Πρόσωπο. 

9. Συνεργάζεται με τον Προϊστάμενο του Νομικού Προ¬ 
σώπου για την κατάρτιση του προϋπολογισμού, του απο¬ 
λογισμού και του ισολογισμού του Νομικού Προσώπου ει- 
σηγούμενος εγκαίρως τυχόν αναμόρφωσή του. 

10. Εκτελεί κάθε άλλη εργασία διοίκησης και διαχείρι¬ 
σης που του ανατίθεται. 

Άρθρο 7ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Ως Προϊστάμενος του Τμήματος του Νομικού προσώ¬ 
που επιλέγεται υπάλληλος από τους κλάδους ΠΕ Νηπια¬ 
γωγών, ή ΤΕ 9 Βρεφονηπιοκομίας, ή ΤΕ Βρεφονηπιοκό- 
μων(προσωρινός). 

Γιατην επιλογή του προϊσταμένου του Τμήματος εφαρ¬ 
μόζονται οι διατάξεις του άρθρου 36 του Ν.2190/1994 
«Σύσταση Ανεξάρτητης Αρχής για την επιλογή προσωπι¬ 
κού και ρύθμιση θεμάτων διοίκησης (ΦΕΚ28/05-03-1994), 
όπως αυτές θα τροποποιηθούν και θα ισχύουν στο μέλ¬ 
λον. 

Ο Προϊστάμενος του Τμήματος ορίζεται πάντοτε με 
απόφαση Προέδρου του Δ.Σ. ο κρινόμενος από το αρμό- 

διο Υπηρεσιακό Συμβούλιο υπάλληλος, αναπληρούμένος 
σε περίπτωση απουσίας του ή κωλύματος από τον κατά 
βαθμό αρχαιότερο υπάλληλο, και σε περίπτωση ίδιου 
βαθμού από τον υπάλληλο με τον περισσότερο χρόνο 
υπηρεσίας στον βαθμό. 

Άρθρο 8ο 

ΠΡΟΣΟΝΤΑ ΔΙΟΡΙΣΜΟΥ 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τις 
ποινές, την λύση της υπαλληλικής σχέσης και την ιατρο¬ 
φαρμακευτική περίθαλψη των υπαλλήλων εφαρμόζονται 
οι εκάστοτε ισχύουσες νομοθετικές διατάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Νομικό Πρόσωπο ανεξαρτήτως 
σχέσεως εργασίας καθώς και ορισμένο επιπλέον αριθμό 
θέσεωνγιατην κάλυψητων υφισταμένων και μελλοντικών 
αναγκών των Υπηρεσιών του Νομικού Προσώπου. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Νομικού Προσώπου, 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ανάγκες των υπαλλήλων (μητέρες τέκνων, έγκυες 
γυναίκες, τόπος διαμονής κ.λπ.). 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του Νομι¬ 
κού Προσώπου. 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου «Δημοτικός Παιδικός Σταθμός Δ.Δ. Πύργου Δήμου 
Γαργαλιάνων» η οποία στην παρούσα φάση δεν μπορεί να 
υπολογιστεί και θα αντιμετωπιστεί σύμφωνα με την επιχο¬ 
ρήγηση από τους ΚΑΠ, ενισχυμένη από τροφεία κ.λπ. 

Άρθρο 10ο 

Η ισχύς του παρόντος αρχίζει από την δημοσίευση του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. 11481 (2) 

Έγκριση Οργανισμού Εσωτερικής Υπηρεσίας του δημο¬ 
τικού Νομικού προσώπου Δημοτικός Παιδικός Σταθ¬ 
μός Κυπαρισσίας (άρθρο 12 Ν. 2880/2001). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 


του Ν. 2307/95 και 1 παρ. 2 εδαφ. στ’ του Ν. 2503/97, πε¬ 
ρί οργανισμών εσωτερικής υπηρεσίας και συγκρότησης 
υπηρεσιών, των ΟΤΑ Α' βαθμού, των δημοτικών και κοινο¬ 
τικών νομικών προσώπων, κ.λπ. 

2. Τις διατάξεις του άρθρου 12 του Ν. 2880/2001 (ΦΕΚ 
9/τ. Ά/30.1.2001) «Πρόγραμμα Πολιτεία για την μεταρ¬ 
ρύθμιση και τον εκσυγχρονισμό της Δημόσιας Διοίκησης 
και άλλες διατάξεις». 

3. Το γεγονός ότι στον δήμο Κυπαρισσίας λειτουργεί 
δημοτικό νομικό πρόσωπο με την επωνυμία «Δημοτικός 
Παιδικός Σταθμός Κυπαρισσίας». 

4. Την 34329/22.12.2001 Εγκύκλιο του ΥΠΕΣΔΔΑ με την 
οποία διαβιβάστηκε σχέδιο Ο.Ε.Υ. των Δημοτικών και Κοι¬ 
νοτικών Παιδικών και Βρεφονηπιακών Σταθμών. 

5. Το γεγονός ότι στις περιπτώσεις στις οποίες ο νόμος 
παρέχειτο δικαίωμα της έγκρισης στην εποπτεύουσα αρ¬ 
χή, όπωςενπροκειμένω, η διοίκηση οφείλει να ελέγξει την 
πράξη το πρώτον από πλευράς νομιμότητας και εν συνε¬ 
χεία να προχωρήσει στον έλεγχο σκοπιμότητας, κατά τον 
οποίο κρίνει δύναται να μην εγκρίνει το μέρος εκείνο της 
πράξης το οποίο κρίνει άσκοπο, διατυπώνοντας όμως αι¬ 
τιολογημένη άποψη. 

6. Τις 14/2002 και 6/2003 αποφάσεις του Διοικητικού 
Συμβουλίου του δημοτικού νομικού προσώπου « Δημοτι¬ 
κός Παιδικός Σταθμός Πύργου Κυπαρισσίας με τις οποί¬ 
ες ψηφίστηκε ο Ο.Ε.Υ. αυτού . 

7. Τις 299/2002 και 117/2003 αποφάσεις του Δημοτικού 
Συμβουλίου Κυπαρισσίαςμε τις οποίες εγκρίθηκαν οι 
ανωτέρω αποφάσεις του Διοικητικού Συμβουλίου, αντί¬ 
στοιχα. 

8. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, που διατυπώθηκε στο 
Πρακτικό Νο4/23.7.2003(Θέμα Ιο). 

9. Την 7092/97 απόφαση του Γ.Γ.Π.Π περί άσκησης αρ¬ 
μοδιοτήτων κατ' εντολή (ΦΕΚ551/τ. Β73.6.98), αποφασί¬ 
ζουμε: 

Εγκρίνουμε τις 14/2002 και 6/2003 αποφάσεις του Δ.Σ. 
του δημοτικού νομικού προσώπου Δημοτικός Παιδικός 
Κυπαρισσίας» με τις οποίες ψηφίστηκε ο Ο.Ε.Υ. αυτού, ως 
εξής: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Σταθμού λειτουργούν σε 
επίπεδο Τμήματος στο οποίο υπάγονται όλες οι υπηρε¬ 
σίες που παρέχειτο Παιδαγωγικό, Διοικητικό και Βοηθη¬ 
τικό προσωπικό του Σταθμού και αποτελείται από τα εξής 
μη αυτοτελή γραφεία: 

1. Γ ραφείο Προσχολικής αγωγής. 

2. Γ ραφείο Διοικητικού - Οικονομικού. 

Άρθρο 2 

ΚΑΤΗΓΟΡΙΕΣ ΚΑΙ ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

- Το μόνιμο προσωπικό του παιδικού Σταθμού υπάγεται 
στις διατάξεις του πρώτου μέρους του Ν. 1188/1981 «Πε¬ 
ρί κυρώσεωςτου Κώδικα Καταστάσεως Προσωπικού Ορ¬ 
γανισμού Τοπικής Αυτοδιοίκησης». 

- Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) θέσεις Πανεπιστημιακής Εκπαίδευσης (ΠΕ) 

Β) θέσεις Τεχνολογικής Εκπαίδευσης (ΤΕ) 

Γ) θέσεις Δευτεροβάθμιας Εκπαίδευσης (ΔΕ) 

Δ) θέσεις Υποχρεωτικής Εκπαίδευσης (ΥΕ) 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19365 


Άρθρο 3 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμόςτων υπαλλήλωντου κλάδου ΠΕ 
Πανεπιστημιακής Εκπαίδευσης είναι ο βαθμός Δ' και κα¬ 
ταληκτικός ο Βαθμός Α'. 

2. Εισαγωγικός βαθμόςτων υπαλλήλωντου κλάδου ΤΕ 
Τεχνολογικής Εκπαίδευσης είναι ο βαθμός Δ' και καταλη¬ 
κτικός ο Βαθμός Α'. 

3. Εισαγωγικός βαθμόςτων υπαλλήλωντου κλάδου ΔΕ 
Δευτεροβάθμιας Εκπαίδευσης είναι ο βαθμός Δ' και κα¬ 
ταληκτικός ο Βαθμός Α'. 

4. Εισαγωγικός βαθμόςτων υπαλλήλωντου κλάδου ΥΕ 
Υποχρεωτικής Εκπαίδευσης είναι ο βαθμός Ε' και κατα¬ 
ληκτικός ο Βαθμός Β'. 

Άρθρο 4 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση και διαβάθμιση των θέσεων του 
προσωπικού του Σταθμού κατά κατηγορία και κατά κλάδο 
σύμφωνα μετά Π.Δ. 37α/87 και 22/90 ορίζονται ως εξής: 

Α. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Α' Κατηγορία ΠΕ (Πανεπιστημιακής Εκπαίδευσης) 

1. Μία θέση (1) του κλάδου ΠΕ Νηπιαγωγών με βαθμό Δ' 

-Α' 

Β' Κατηγορία ΤΕ (Τεχνολογικής Εκπαίδευσης) 

1. Μία θέση (1) του κλάδου ΤΕ Βρεφονηπιοκόμων 

Γ Κατηγορία ΔΕ (Δευτεροβάθμιας Εκπαίδευσης) 

1. Δύο (2) θέσεις του κλάδου ΔΕ Βοηθών Βρεφοκόμων 
Παιδοκόμων 

ΔΙΟΙΚΗΤΙΚΟ ΛΟΓΙΣΤΙΚΟ 

1. Μία (1) θέση Διοικητικού Λογιστικού ΔΕ με βαθμό Δ' - Α' 

ΒΟΗΘΗΤΙΚΟ ΠΡΟΣΩΠΙΚΟ 
ΜΑΓΕΙΡΑΣ 

1. Μία (1) θέση Μάγειρα του κλάδου ΔΕ με βαθμό Δ'-Α' 
ΠΡΟΣΩΠΙΚΟ ΚΑΘΑΡΙΟΤΗΤΑΣ 

1. Μία (1) θέση εργάτη γενικών καθηκόντωντου κλάδου 
ΥΕ με βαθμό Ε'- Β' 

2. Δύο (2) θέσεις καθαριστριών του κλάδου ΥΕ με βαθ¬ 
μό Ε' - Β' 

Β. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ ΠΡΟΣΩΠΟΠΑ¬ 
ΓΩΝ ΘΕΣΕΩΝ 

1. Μία θέση (1) του κλάδου ΤΕ Βρεφονηπιοκομίας με 
βαθμό Δ' - Α' 

2. Μία θέση (1) του κλάδου ΤΕ Νηπιαγωγών (Προσωρι¬ 
νός) με βαθμό Δ' - Α' 

3. Μία θέση (1) του κλάδου ΥΕ Βοηθών Μαγείρων με 
βαθμό Ε'-Β' 

Δύο θέσεις (2) του κλάδου ΥΕ καθαριστριών με βαθμό 

Ε'- Β' 

Οι θέσεις των κλάδων ΤΕ Νηπιαγωγών (Προσωρινός) και 
βρεφονηπιοκόμων μετατρέπονται μόλις κενωθούν με οποι- 
ονδήποτε τρόπο σε θέσεις κλάδου ΤΕ Βρεφονηπιοκόμων 
σύμφωνα με τις διατάξειςτου άρθρου 35 Ν. 2646/1998. 

Άρθρο 5 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

Ο δημοτικός Παιδικός Σταθμός Κυπαρισσίας μπορεί να 


προσλαμβάνει κάθε έτος τρεις (3) υπαλλήλους διαφόρων 
ειδικοτήτων με σχέση εργασίας Ιδιωτικού Δικαίου Ορι¬ 
σμένου Χρόνου για την κάλυψη εποχιακών αναγκών (άρ¬ 
θρο 18παρ. 12του Ν. 2503/97). 

Άρθρο 6 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

Α. Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία μετους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργίατου Σταθ¬ 
μού και την τήρηση του κανονισμού λειτουργίας. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού, όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργίατου. 

- Το παιδαγωγικό υλικό και τον πάσης φύσεως εξοπλι¬ 
σμό. 

- Τις απαραίτητες εργασίες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

5. Εποπτεύει όλο το προσωπικό του Σταθμού για τη σω¬ 
στή εκτέλεση των καθηκόντων του, είναι υπεύθυνος για 
την τήρηση του ωραρίου του, προγραμματίζει και εγκρί¬ 
νει τις άδειες αυτού ώστε να μην δημιουργούνται λει¬ 
τουργικά προβλήματα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το τμήμα Διοικητικού-Οι- 
κονομικού το οποίο οφείλει να παρέχει κάθε στοιχείο, για 
να διασφαλιστεί εύρυθμη λειτουργία του Σταθμού και η 
επίτευξη των σκοπών του. 

8. Διαχειρίζεται την Πάγια προκαταβολή όταν δεν υπάρ¬ 
χει Διοικητικός υπάλληλος. 

9. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

10. Είναι υπεύθυνος για τις συγκεντρώσεις προσωπι¬ 
κού, γονέων. 

11. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης όταν στον Σταθμό υπηρετεί υπάλ¬ 
ληλος του Κλάδου Διοικητικού -Οικονομικού. 

Β. Καθήκοντα Παιδαγωγικού Γραφείου. 

1. Φροντίζει για τη σωστή ψυχοσωματική υγεία και ψυ¬ 
χοσωματική εξέλιξη των παιδιών με πραγματοποίηση 
ατομικών προγραμμάτων, ανάλογα με την ηλικία τους. 

2. Εισηγείται στον Προϊστάμενο για τον έγκαιρο εφο¬ 
διασμό των αιθουσών με τα απαιτούμενα είδη και ευθύ- 
νονται για την είσοδο κάθε ατόμου σ' αυτές. 

3. Επιβλέπει την τακτοποίηση των επίπλων των νηπίων 
και τον κατάλληλο αερισμό των αιθουσών. 

4. Απασχολεί τα νήπια σύμφωνα με το ημερήσιο πρό¬ 
γραμμα απασχόλησης. 

5. Καταχωρεί και υπογράφει καθημερινά τη διδαχθείσα 
ύλη στο σχετικό βιβλίο που τηρείται από τον Προϊστάμε¬ 
νο. 

6. Είναι υπεύθυνο και υπόλογο για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

7. Παρακολουθεί τη διανομή του φαγητού στα παιδιά, 
που πραγματοποιείται από το βοηθητικό προσωπικό. 

8. Επιλαμβάνεται για την ανάπαυση των παιδιών. 

9. Διατηρεί επαφή με τους γονείς ή κηδεμόνες και τους 
ενημερώνει για τη συμπεριφορά και την ψυχοσωματική 
υγεία των παιδιών του τμήματός τους. 

10. Βοηθάει τον Προϊστάμενο κατά τις ώρες που δεν 
απασχολούνται με τα παιδιά, στη διοίκηση και διαχειρι¬ 
στική εργασία, σε περίπτωση που δεν υπηρετεί διοικητι¬ 
κός υπάλληλος ή υπηρετεί αλλά απουσιάζει ή κωλύεται, 
και εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

11. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Γ. Καθήκοντα υπαλλήλου Κλάδου Διοικητικού - Οικονο¬ 
μικού. 

1. Εκτελεί χρέη γραμματέα του Διοικητικού Συμβουλί¬ 
ου. 

2. Διαχειρίζεται την Πάγια Προκαταβολή. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

4. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

5. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ. του προσωπικού. 

6. Συνεργάζεται με τον Προϊστάμενο για την κατάρτιση 
του προϋπολογισμού - απολογισμού - ισολογισμού. 

7. Τηρεί άλατα απαραίτητα Διοικητικά και Διαχειριστικά 
βιβλία. 

8. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Δ. Καθήκοντα μαγείρου. 

2. Είναι υπεύθυνος για το μαγειρείο, για την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο. 

3. Επιμελείται ιδιαιτέρως για την τήρηση όλωντωνόρων 
υγιεινής στους χώρους παρασκευής φαγητού, εισηγού- 
μενος κάθε σχετικό μέτρο. 

4. Φροντίζει για το σερβίρισμα του πρωινού και γεύμα¬ 
τος και είναι αποκλειστικά υπόλογος για την καθαριότη¬ 
τα, συντήρηση, σωστή χρήση και φύλαξη των μαγειρικών 
σκευών και λοιπών ειδών εστιάσεως και για την υγιεινή κα¬ 
τάσταση των χώρων του Μαγειρείου, ευθυνόμενος για 
κάθε απώλεια ή αδικαιολόγητη καταστροφή. 

5. Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη του χώρου αποθήκευσης αυ¬ 
τών. 

6. Παραλαμβάνει από τον Προϊστάμενο την αναγκαία 
ποσότητα υλικών για το ημερήσιο φαγητό και υπογράφει 
τα σχετικά δελτία εξαγωγής, φροντίζει μετά το τέλος του 
γεύματος για τη συγκέντρωση των ειδών εστίασης. 

7. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Ε. Καθήκοντα Βοηθού Μαγείρου. 

1. Φροντίζει για τη διανομή του φαγητού. 

2. Φροντίζει για τη συγκέντρωση των ειδών εστίασης με¬ 
τά το τέλος του φαγητού. 

3. Βοηθά το μάγειρα στην προετοιμασία του φαγητού. 


4. Αντικαθιστά το μάγειρα σε περίπτωση απουσίας του. 

5. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

ΣΤ. Καθήκοντα προσωπικού καθαριότητας - βοηθητι¬ 
κών εργασιών. 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Δημοτικού Σταθμού. 

2. Είναι αποκλειστικά υπόλογο για την καλή συντήρηση, 
την καθαριότητα και τη φύλαξη του ιματισμού στο χώρο 
αποθήκευσής του, ευθυνόμενο για κάθε απώλεια ή αδι¬ 
καιολόγητη καταστροφή του. 

3. Βοηθάει το μάγειρα σε περίπτωση που δεν υπάρχει 
βοηθός μάγειρα στην προετοιμασία του φαγητού των 
παιδιών. 

4. Φροντίζει για τη διανομή του φαγητού παρευρισκό- 
μενο στο χώρο της τραπεζαρίας και βοηθά τους υπαλλή¬ 
λους των κλάδων Νηπιαγωγών καθ' όλη τη διάρκεια του 
φαγητού των παιδιών. 

5. Φροντίζει μετά το τέλος του φαγητού για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως. 

6. Βοηθούν στην καθαριότητα και στην ετοιμασία των 
παιδιών για την αποχώρησή τους από το Δημοτικό Σταθ¬ 
μό. 

7. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Άρθρο 7 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΟΥ 

Για την επιλογή του Προϊσταμένου του τμήματος εφαρ¬ 
μόζονται οι διατάξεις του άρθρου 36 του Ν. 2190/1994 
«Σύσταση Ανεξάρτητης Αρχής για την επιλογή προσωπι¬ 
κού και Ρύθμιση θεμάτων διοίκησης (ΦΕΚ 28/5.3.1994)». 

Η τοποθέτηση του Προϊσταμένου που έχει κριθεί από το 
Υπηρεσιακό Συμβούλιο πραγματοποιείται τελικά στην 
αντίστοιχη οργανική μονάδα για τρία χρόνια. 

Η τοποθέτησή του γίνεται με απόφαση του Προέδρου 
του Δ.Σ. 

Ο τοποθετηθείς προϊστάμενος ασκεί τα καθήκοντά του 
μέχρι τυχόν επανεκλογής του ή την τοποθέτηση νέου 
προϊσταμένου. 

Άρθρο 8 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις ορίζονται από τις δια- 
τάξειςτων Π. Δ/των: 50/2001 (ΦΕΚ39/Α/2001) για τον κα¬ 
θορισμό προσόντων διορισμού σε θέσεις του δημόσιου 
τομέα, 37α/87 (ΦΕΚ 11/Α/1987) για τη μερική επέκταση 
διατάξεων που ισχύουν για τους δημοσίους υπαλλήλους 
των Ν.Π.Δ.Δ. και στους υπαλλήλους των Ο.Τ.Α. και προ¬ 
σαρμογή στις ρυθμίσεις του Ν. 1586 και 22/1990 
(ΦΕΚ/7Α/1990) για τη μερική επέκταση διατάξεων που 
ισχύουν για τους δημοσίους υπαλλήλους των Ο.Τ.Α. 

Άρθρο 9 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεων προ- 

σωπικού των Ο.Τ.Α.» σε συνδυασμό με τις διατάξεις του 
Υπαλληλικού Κώδικα και την εργατική Νομοθεσία. 

Άρθρο 10 

Ο τρόπος λειτουργίας κάθε υπηρεσιακής μονάδας, στις 
ιδιαίτερες λεπτομέρειες, εκτός από αυτές που ορίζονται 
με Νόμο, θα καθορίζονται με ειδικούς κανονισμούς, που 
θα ψηφίζονται από το Διοικητικό Συμβούλιο του Δημοτι¬ 
κού Νομικού Προσώπου. 

Ο παρόν Οργανισμός σε περίπτωση κενού είναι δυνα¬ 
τόν να συμπληρώνεται με απόφαση του Διοικητικού Συμ¬ 
βουλίου, που θα τυχαίνει της έγκρισης του Δημοτικού 
Συμβουλίου Κυπαρισσίας. 

Άρθρο 11 

- Από την ψήφιση του παραπάνω Οργανισμού προκα- 
λείται δαπάνη 205.000 Ευρώ περίπου εφόσον προσλη- 
φθούν όλοι οι υπάλληλοι, σε βάρος του Κ.Α. 05/111.1 του 
Προϋπολογισμού του Δημοτικού Παιδικού Σταθμού Κυ¬ 
παρισσίας οικονομικού έτους 2003 και για τα επόμενα 
έτη, ο οποίος ενισχύεται από τους Κ.Α.Π., τροφεία κ.λπ. 
ύψους 2.500 ευρώ περίπου. 

- Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Σεπτεμβρίου 2003 

Με εντολή Γενικού Γραμματέα Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. 7847 (3) 

Σύσταση στο Δήμο Κρανιδίου του Νομού Αργολίδας Δη¬ 
μοτικής Επιχείρησης με την επωνυμία «Δημοτική Επι¬ 
χείρηση Σφαγείων Κρανιδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις του άρθρου 2503/1997 και β) των άρ¬ 
θρων 277 κ.ετου Δημοτικού και Κοινοτικού Κώδικα Π.Δ. 
410/95. 

2) Την οικονομοτεχνική μελέτη περί σύστασης της «ΔΗ¬ 
ΜΟΤΙΚΗΣ ΕΠΙΧΕΙΡΗΣΗΣ ΣΦΑΓΕΙΩΝ ΚΡΑΝΙΔΙΟΥ». 

3) Την 10407/31.12.97 (ΦΕΚ551/Β/98) απόφαση του Γε¬ 
νικού Γραμματέα περί αναθέσεως αρμοδιοτήτων και 
ασκήσεως αυτών, κατ’ εντολή μας στο Δ/ντή Τοπ. Αυτ/σης 
και Διοίκησης Ν. Αργολίδας και στους Προϊσταμένους 
των Τμημάτων της Υπηρεσίας μας. 

4. Την 224/2003 απόφαση του Δημοτικού Συμβουλίου 
Κρανιδίου περί σύστασης Δημοτικής Επιχείρησης με την 
Επωνυμία «Δημοτική Επιχείρηση Σφαγείων, Κρανιδίου». 

5. Τα στοιχεία του φακέλου, αποφασίζουμε: 

1) Συνιστάται στο Δήμο Κρανιδίου του Νομού Αργολί¬ 
δας Επιχείρηση με την επωνυμία «Δημοτική Επιχείρηση 
Σφαγείων Κρανιδίου» ως νομικό πρόσωπο ιδιωτικού δι¬ 
καίου που διέπεται από τις διατάξεις των άρθρων 277, 
278, 279 και 291,304του Π.Δ. 410/95 (Δ.Κ.Κ). 

2. Σκοπός της επιχείρησης είναι: 

α. Η διαχείρηση και εκμετάλλευση των σφαγείων Κρα¬ 
νιδίου. 


β. Η επεξεργασία, τυποποίηση, συσκευασία και εμπο¬ 
ρία κρεάτων και προϊόντων κρέατος. 

γ. Η επεξεργασία και εμπορία υποπροϊόντων κρέατος. 

δ. Η επεξεργασία και εμπορία υποπροϊόντων σφαγείων. 

ε.Η συνεργασία με ιδιωτικούς φορείς, η ανάληψη βιώ¬ 
σιμων σχετικών λοιπών επιχειρηματικών δραστηριοτήτων 
και η συμμετοχή σε άλλες επιχειρήσεις με σκοπό την εξυ¬ 
πηρέτηση των κατοίκων του Κρανιδίου. 

3. Η Επιχείρηση θα διοικείται από επταμελές (7 μέλη) Δι¬ 
οικητικό Συμβούλιο, που τα μέλη του ορίζονται μαζί με 
αναπληρωτές από το Δημοτικό Συμβούλιο (άρθρο 278 
παρ. 1 του Π.Δ. 410/95). 

Στο Διοικητικό Συμβούλιο θα συμμετέχουν: 

α) Τρεις (3) αιρετοί εκ των οποίων ο ένας θα προέρχεται 
από τη μειοψηφία. 

β. Ένας (1) εκπρόσωπος του Αγροτικού - Γαλακτομικού 
Συνεταιρισμού Διδύμωντου Δήμου Κρανιδίου. Η επιλογή 
του φυσικού προσώπου είναι υπόθεση του Συνεταιρι¬ 
σμού που θα συμμετάσχει. 

γ. Τρεις (3) δημότες ή κάτοικοι της περιοχής του Δήμου 
που θα έχουν πείρα ή γνώσεις σχετικές με το αντικείμενο 
της Επιχείρησης. 

Στα μέλη του Δ.Σ. προστίθεται ένας (1) εκπρόσωπος 
των εργαζομένων στην επιχείρηση, όταν ο αριθμός των 
απασχολουμένων είναι μεγαλύτερος των 20 ατόμων (χω¬ 
ρίς αλλαγή της συστατικής πράξης) με αντίστοιχη μείωση 
των δημοτών ή κατοίκων. 

4. Η διάρκεια της επιχείρησης είναι πενήντα (50) χρόνια 
από τη δημοσίευση της κατά το νόμο απόφασης στην 
Εφημερίδα της Κυβερνήσεως. 

5. Έδρα της Επιχείρησης είναι η πόλη Κρανιδίου του 
Νομού Αργολίδας. 

6. Τα περιουσιακά στοιχεία που διαθέτει ο Δήμος στην 
Επιχείρηση, όπως αποτιμήθηκαν σύμφωνα με τις διατά- 
ξειςτου άρθρου 9του Ν. 2190/1920 είναι: 

α. Οικόπεδο: 

Πρόκειται για οικόπεδο συνολικού εμβαδού 5.000 τ. μ 
όπως απεικονίζεται στο τοπογραφικό διάγραμμα του Το¬ 
πογράφου - Μηχανικού Παν/τη Δουσεμετζή με τα στοι¬ 
χεία Α-Β-Γ - Δ- Ε- Ζ- Α βρίσκεται στη θέση Λέδιζες ή 
Σταυρός του Δ. Δ. Διδύμων και παραχωρήθηκε κατά χρή¬ 
ση στηντότε Κοινότητα Διδύμων με την 4054/12.9.97 από¬ 
φαση της Δ/νσης Δασών Αργολίδας. 

Η επιτροπή αφού έλαβε υπόψη της τη θέση του οικοπέ¬ 
δου τα στοιχεία της Δ.Ο.Υ. για την περιοχή κ.λπ. εκτιμά 
την σημερινή του αξία σύμφωνα με την αντικειμενική αξία 
τηςΔ.Ο.Υ., συνολικά σε 2.200 ευρώ. 

Επομένως λαμβάνοντας υπόψη την πάγια τακτική και 
νομολογία για την αποτίμηση της χρήσης που είναι το 
1/20 της αξίας του ακινήτου για κάθε χρόνο χρήσης και 
μέχρι τα 8/10 της αξίας του όλου ακινήτου, αποτιμάμε την 
χρήση του πιο πάνω οικοπέδου λαμβάνοντας υπόψη το 
ανώτατο ποσοστό δεδομένου ότι εισφέρεται αυτό για λει¬ 
τουργία Σφαγείων ήτοι αξία χρήσης οικοπέδου 2.200 ευ¬ 
ρώ χ 8/10= 1760 ευρώ. 

β. Κτίρια - Εγκαταστάσεις -Μηγανολογικός Εξοπλισμός: 

Επί του πιο πάνω οικοπέδου έχει ανεγερθεί χαλύβδινο 
κτίριο ειδικής κατασκευής και απαιτήσεων για χρήση 
Σφαγείου, συνολικού εμβαδού 499,4 τ. μ. με διαμορφω¬ 
μένο περιβάλλοντα χώρο, ειδικές εγκαταστάσεις καθώς 
και εγκατάσταση βιολογικού καθαρισμού, σύμφωνα με 
την άδεια οικοδομής και τα σχέδια και είναι εξοπλισμένο 
με ειδικό μηχανολογικό εξοπλισμό. Η επιτροπή αφού έλα- 

βε υπόψη της την ειδική κατασκευή του κτιρίου με τις 
εγκαταστάσεις του και τον μηχανολογικό εξοπλισμό εκτι¬ 
μά αυτά σύμφωνα με την τελική αίτηση πληρωμής που 
έχει υπογράψει η επιτροπή παραλαβής του Δήμου η 
οποία επισυνάπτεται στην παρούσα έκθεση, δηλαδή συ¬ 
νολικά 604,548 ευρώ. 

Επομένως, σύμφωνα με την πιο πάνω τακτική η αξία της 
χρήσης του κτιρίου - εγκαταστάσεων και μηχανολογικού 
εξοπλισμού ανέρχεται στα 8/10 της συνολικής αξίας της 
ήτοι σε 483.639 ευρώ. 

γ. Ύστερα από τα παραπάνω ομόφωνα γνωμοδοτούμε 
ότι η συνολική αξία χρήσης του οικοπέδου, του κτιρίου, 
των εγκαταστάσεων αυτού καθώς και του μηχανολογικού 
εξοπλισμού ανέρχεται στρογγυλοποιημένη σε τετρακό¬ 
σιες ογδόντα πέντε χιλιάδες τετρακόσια ευρώ (485.400). 

7. Ο Δήμος διαθέτει στην Επιχείρηση χρηματικό ποσό 
ευρώ 60.000 ως αρχικό κεφάλαιο. 

8. Πόροι της Επιχείρησης είναι τα έσοδα από την εκμε¬ 
τάλλευση των Σφαγείων και γενικά από την άσκηση της 
δραστηριότητας της, οι πρόσοδοι από την περιουσία της, 
δάνεια, κληρονομιές, εισφορές, δωρεές και παντός εί¬ 
δους επιχορηγήσεις. 

9. Η επιχείρηση διαλύεται: 

α. Με απόφαση του Δημοτικού Συμβουλίου, με την από¬ 
λυτη πλειοψηφίατων μελώντου. 

β. Όταν λήξει χωρίς να παραταθεί η διάρκεια της Επι¬ 
χείρησης και 

γ. Σε περίπτωση πτώχευσης της Επιχείρησης. 


Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές, που ορίζονται από το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απατήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95). 

10. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Κρανι- 
δίου ύψους 35.000,00 ευρώ γιατοτρέχον οικονομικό έτος 
(2003) και25.000,00 ευρώ γιατο επόμενο οικονομικό έτος. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Κρανιδίου οικ. έτους 2003 
ύψους 35.000,00 ευρώ μετά στοιχεία ΚΑ: 211.9.05. 

11. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια- 
χείρηση και η εποπτεία της Επιχείρησης, διέπονται από 
τις σχετικές με τις δημοτικές και κοινοτικές επιχειρήσεις 
διατάξεις του Π.Δ. 410/95 (ΔΚΚ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 15 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΠΑΠΑΓΕΩΡΓΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




